**NACRT PRIJEDLOGA**

|  |  |
| --- | --- |
|  | **REPUBLIKA HRVATSKA**  **ZAGREBAČKA ŽUPANIJA**  **GRAD SVETI IVAN ZELINA**  **GRADSKO VIJEĆE** |
| **hr)zg-zelina** |

KLASA:

URBROJ:

Na temelju članka 74. stavka 2. Zakona o sportu («Narodne novine», br. 71/06, 150/08 - Uredba, 124/10, 124/11, 86/12, 94/13, 85/15, 19/16, 98/19, 47/20 i 77/20) i članka 35. Statuta Grada Svetog Ivana Zeline («Zelinske novine», br. 7/21) Gradsko vijeće Grada Svetog Ivana Zeline na \_\_ sjednici, održanoj dana \_\_\_\_\_\_\_\_\_\_ 2021. godine, donijelo je

**PROGRAM**

**JAVNIH POTREBA U SPORTU**

**GRADA SVETOG IVANA ZELINE**

**ZA 2022. GODINU**

**Članak 1.**

Programom javnih potreba u sportu Grada Svetog Ivana Zeline za 2022. godinu (u daljnjem tekstu: Program) utvrđuju se aktivnosti, poslovi i djelatnosti u sportu od značaja za Grad Sveti Ivan Zelinu i za njegovu promociju.

Programom se stvaraju uvjeti za zadovoljavanje potreba u sljedećim područjima:

* poticanje i promicanje sporta,
* provođenje sportskih aktivnosti djece i mladeži,
* poticanje i uključivanje u sport i sportsku rekreaciju većeg broja građana,
* djelovanje sportske zajednice, odnosno sportskih udruga
* sportsku pripremu za natjecanja,
* sportske aktivnosti osoba s teškoćama u razvoju i osoba s invaliditetom,
* održavanje i korištenje sportskih građevina.

**Članak 2.**

Svrha Programa je da se putem programskog cilja sustavno usmjerava razvoj sporta u Gradu Svetom Ivanu Zelini.

**Članak 3.**

Financijska sredstva za ostvarivanje javnih potreba u sportu u 2022. godini planirana su u izvornom Proračunu Grada Svetog Ivana Zeline za 2022. godinu u ukupnom iznosu od 2.524.000,00 kuna.

**Članak 4.**

Za redovito održavanje sportskih objekata i sportskih terena u vlasništvu Grada Svetog Ivana Zeline planirana su sredstva u iznosu 654.000,00 kuna.

Za Zajednicu sportskih udruga Grada Svetog Ivana Zeline planirana su sredstva u ukupnom iznosu od 1.870.000,00 kuna, a za namjene, kako slijedi:

* sredstva za redoviti/institucionalni rad Zajednice - 120.000,00 kuna
* sredstva namijenjena sportskim udrugama (rad i specifični programi) - 1.550.000,00 kuna
* sredstva za sportske manifestacije i međunarodna natjecanja - 200.000,00 kuna

**Članak 5.**

Ovaj Program stupa na snagu 01. siječnja 2022. godine, a objavit će se u «Zelinskim novinama» službenom glasilu Grada Svetog Ivana Zeline.

**PREDSJEDNIK GRADSKOG VIJEĆA**

**GRADA SVETOG IVANA ZELINE**

**Darko Bistrički, struc.spec.ing.građ.**